Qəti olaraq İngiltərə Böyük Britaniya Yuvaları, Böyük Britaniyada Onlayn Yuvaları oyna | Bonus 100% qədər £ $ € 200\nFoxin Slots qazanır\nFutbol Ulduz Yuvaları\nFinn və Swirly Spin ™ Yuvaları\nDragon Slots qazanır\nSamuray Split Slots\nOpera Yuvalarının Fantomu\nQurd balası yuvaları\nGame Of Thrones Yuvaları\n$ € 200 funt sterlinqlik oyunçu qarşılama paketi üçün İngilis onlayn slotlarını ciddi şəkildə nağd pulla oynayın.\n50X Çıxarılmadan əvvəl depozit bonus məbləğində pul oynama. Bonus təklifi aldıqdan sonra 30 gün ərzində qüvvədədir. Depozit üçün maksimum dönüşüm: bonus məbləğinin 5 misli. Sayta və StrictlyCash.co.uk saytına tabedir. Tam şərtlər tətbiq olunur.\nƏn sürətli pul vəsaitləri. Mükafat qazanan Müştəri Xidməti, İngiltərədə Lisanslıdır. 400+ Online UKSlots Oyunları\nSlotlar həmişə bir çox kazino sevərlərin sevimlisi olmuşdur. İştirak edən personajlar və slot oyununu təyin edən mövzu bir çox kazino müştərisinin slot oyunlarına meyl etməsinin əsas səbəblərindən biridir. Üstəlik, sadə oyun oyunu və yaradılan həyəcan və həyəcan slot maşınları oynamağa dəyər.\nAt Ciddi Casino, slot oyunlarına olan sevginizi başa düşürük və dolayısı ilə sizə ən yeni və ən populyar onlayn slot oyunlarını təqdim etmək üçün gətirirəm. Slots oynamaq maraqlı bir hobbidir, buna görə də bizim casinoda daxil olun və fərqli variantlardan zövq almağa başlayın. sizin üçün sahib olduğumuz yuvalar. Hər oyunçunun əylənə bilməsi üçün 400-dən çox ən yaxşı temalı slot oyunu və daha çoxu, Strictly Cash Casino-da qazandıqları üçün böyük pul mükafatları var.\nOnline UK Slots oynayın\nKazinoumuzdakı slot oyunlarının çoxu əyləncəli rejimdə oynana bilər, beləliklə oynamaq üçün heç bir pul qoymağa ehtiyac yoxdur. Makaraları yatırmadan fırlada və real pul qoymadan və onlayn mobil cekpotlarda oynamağa başlamazdan əvvəl oyun oynama detallarını başa düşə bilərsiniz. Slotlarımızı yükləməyinizə ehtiyac yoxdur, sadəcə Strictly Cash Casino-da oyunçu hesabınıza daxil olun və yüksək ödənişli slotların sehrindən zövq alın. sürətli ödənişli müştəri xidməti komandası.\nOyunçularımız üçün sərt oyunçu qorumaları ilə İngiltərədəki Kumar Komissiyasında qeydiyyatdan keçmiş, oynamaq üçün daha etibarlı bir onlayn casino yoxdur.\nSlot Oyununun Əsas Xüsusiyyətləri\nSlot oyunlarımız oynamaq üçün ən asan casino oyunudur və hamısında yaygın olanı seçdiyiniz slot maşınının makaralarını fırlatmaqdır. Ümumiyyətlə, yaxşı bir slot oyununda fərqli simvollarla meydana gələn makaralar olur; bahis məbləği və makaraları fırlatmağa başlamaq üçün vurmalı olduğunuz fırlanma düyməsini əhatə edir. Müəyyən edilmiş ödəmə xətti boyunca uyğun simvolları yerə endirdiyiniz zaman, qazanılmış qazanma hesabına yazılacaqsınız. Ödəniş xətləri, makaralar, cekpot, pulsuz fırlanma bonus turları, mərc ölçüsü və daha çoxu onlayn oyun oynayarkən tez-tez oynayacağınız əsas jargondur.\nSlot Oyunları ilə qazanmaq\nBəzi slotlarda artmağa davam edən mütərəqqi cekpotlar var, digər slotlarda isə irəliləməyən cekpotlar var. Bütün slot oyunlarında yaygın olan şey, makaraları ağıllı bir şəkildə fırlatsanız qazana biləcəyiniz böyük məbləğlərdir. Kazinoumuzdakı möhtəşəm slotlarla qazana biləcəyiniz bonus turları və çarpanlar var. Thunderstruck II, Tomb Raider, kimi klassik məşhur slot oyunlarımız var Göy qurşağı sərvətləri, burada mega miqdarda pul qazana bilərsiniz\nQəti olaraq Nağd Pul Bonusu Tanıtımları\nStrictly Cash Casino-da sizi gözləyən ən yaxşı promosyonlarımız var, məsələn, bütün yeni oyunçular üçün 1 £ 2 € 2 € qarşılama bonusumuz. Zövq almanız üçün həftəlik və aylıq müəyyən slotlarda promosyon təklifləri təqdim edirik. Gündəlik təqdimat oyunumuz da var ki, sizin üçün sadaladığımız yuvanı oynasanız, əlavə qazanc qazanacaqsınız.\nHələ nə gözləyirsiniz? Strictly Cash Casino-da qeydiyyatdan keçin və sizi əyləndirən və məşğul edən yüksək mükafatlandıran slot adlarımızla səyahətə başlayın. Tələsin, indi qeydiyyatdan keçin!


Sizi yaşlı göstərən makiyaj səhvləri - Frame.az\n24/06/2016 09/10/2017 Frame.az\t0 Comments\tmakiyaj\nBəzən səhv tətbiq olunan gözəllik ritualları sizi olduğunuzdan yaşlı və qüsurlu göstərə bilər. Bunun üçün sizə bir neçə məsləhətim olacaq.\nArtıq makiyaj sizi olduğunuzdan fərqli və yaşlı göstərər. Ona görə də daha sadə makiyajdan istifadə etməyiniz məsləhətdir.\nNəmləndiricidən daha əhəmiyyətli bir şey varsa, o da günəş kremidir. Çünki bu krem dərinizi nəmləndirərkən, eyni zamanda sizi günəşin zərərli şüalarından da qoruyur.\nParıltılı makiyaj məhsulları seçimi\nMakiyajın parıltılı olmağı sizi yaşlı göstərəcək. Bu səbəbdən parıltılı makiyaj vasitələrindən uzaq olun.\nGün eynəyindən istifadə etməmək\nİstər günəşli və istər küləkli havada gün eynəyinizi taxmağı unutmayın. Günəşli havada gözlərinizi qısaraq baxdığınız hər saniyə, sizdə qalıcı bir qırışıqlığın başlanğıcı ola bilər. Ayrıca göz sağlamlığınız baxımından mütləq şüşəsi keyfiyyətli məhsullar istifadə etməlisiniz.\nAlt kirpiklərə tuş çəkmək\nƏgər alt kirpiklərinizə tuş çəksəniz bu sizi cazibədar göstərməyəcək. Əksinə göz altınızda olan qırışlaır daha da biruzə verəcək.\nÇox nazik qaşlar\nQaşlarınızı nə qədər nazik edərdinizsə, bir o qədər böyük görünəcəksiniz. Məhz bu səbəbdən mümkün qədər qaşların təbii formasını qoruyub saxlasanız daha yaxşı olar.\n← Dırnaqların qırılma səbəbləri


Adalet.az | Əbülfət MƏDƏTOĞLU: GÖZÜNÜZ TELEFONDA OLSUN... Adalet.az | Əbülfət MƏDƏTOĞLU: GÖZÜNÜZ TELEFONDA OLSUN... Adalet.az | Ədalət -\nƏbülfət MƏDƏTOĞLU: GÖZÜNÜZ TELEFONDA OLSUN...\nSən də durma, mənə zəng et\n20505 | 2018-02-02 14:19\nHərdən adam elə ovqatda olur ki, heç nə gözünə görünmür. Nə oğul-uşaq, nə iş-güc, nə də bu dünyanın gəlimli-gedimli sir-sifəti. Eləcə ya bir küncə çəkilib özünlə, loru dildə desəm, canınla vuruşmaq istəyirsən, ya da hamıdan, hər şeydən, hər kəsdən baş götürüb hara gəldi çıxıb getmək. Amma ən dəhşətlisi budur ki, o "çıxıb getmək” andırın maddi tərəfi adamın ayaqlarını yerə mıxlayır, çünki hərəkət üçün stimul lazımdı... addım atmaq üçün enerji gərəkdi, taqət gərəkdi... Bu da ki, qəhətə çəkilib. Elə bil ki, cinə "bismillah" demisən. Qeyb olub. Özüylə təkcə canını götürüb getməyib, həm də mənim canımı da, səbrimi də, güzəranımı da, dözümümü də aparıb. Hər gün də çəkib aparmaqda davam edir.\nBəzən deyirlər ki, gün günün davamıdı. Amma mən buna inanmıram. Bu ən yaxşı halda şair sözü ola bilər. Yəni poetik, romantik, yəni belə bir bəzəkli fikir. Və biz də onsuz da sözdən başqa heç nəyi olmayan bir zümrə və 99 faizi də şair olan xalqın nümayəndəsi kimi uymuşuq sözə. Görək axırı necə olacaq? Amma axırına qədər isə bu zaman və şəxsən mənim indi içərisində olduğum durum, sizi deyə bilmərəm, mənim axırıma çıxır...\nBəli, sonuncu cümlə sizə qəribə görünə bilər. Qoy olsun. Onsuz da ütülü danışa-danışa, ütülü yaza-yaza içimiz də, çölümüz də ütülənib. Bizi aparan suya sel deməyə sanki qorxuruq. Amma bilmirik ki, qorxsaq da, qorxmasaq da sel öz gücünü göstərəcək. Onda saman çöpü də köməyimizə çatmayacaq. Bilirsiniz niyə? Mənim məntiqimə görə, biz haqqın nahaqqa verildiyi məqamlarda susuruq... biz gerçəyi ifadə etməkdən daha çox gerçəyin böyür-başındakı kol-kosdan dəm vururuq, öz məntiqimizi ortaya qoymuruq. Onda da...\nBəli, onda da əyri bitən xiyarlar, kövrək, bar vermək gücündə olan ağaclara sırmanmış sarmaşıqlar sorub qurudur şirəni - canda da, ağacda da, lap elə daşın özündə də. Deyə bilərsiniz ki, daşın şirəsi var? Əlbəttə ki, var. Daşın şirəsi olub ki, sıxılıb daşlaşıb da! Yəni bunun maye hissəsi buxarlanıb, qalanı daşlaşıb olub daş. Amma nədənsə o daş göydən yağmır, tökülmür. Doğrudur, Ramiz Rövşən deyir ki, göy üzü daş saxlamır!.. Qoy desin! Biz də onun dediyini diləyək, amma əvvəldə dediyim şair sözünün hikmətinə uymadan üzümüzü Tanrıya tutaq. Bilək ki, göy üzündə kifayət qədər daş var və o daşlar bir gün töküləcək. Bax, hara, necə, kimin üst-başına töküləcək, onu yenə o göy üzündəki bilir. Mən onu bilsəydim, çoxdan payıma düşən daşın dalınca getmişdim. Axı, hərənin bir daşı var eninə, boyuna görə. Yəni kəfənini boyuna biçən Allah, daşını da unutmayıb. Kiminin daşı şəkillidi, kimininki yazılı, kimininki də elə-belə daş şəklində. Nə isə...\nBu ovqatın, yəni o əvvəldə dediyim harasa getmək, harasa sığınmaq, tərki-dünya, tərki-insan olmaq nöqtəsində ağlımın qaranlıq hücrəsinə iynə ucu boyda işıq düşür. O işıqdan sən görünürsən. Və mən də yenə bu durumun içində də sənə üz tuturam və sənə deyirəm ki:\nDüşüb dibində qalmışam\nAğlımın səhvinə görə!..\nDərdin cibində qalmışam -\nSəpir öz kefinə görə...\nHəsrət mənə zülm edir\nGözümdə, könlümdə bitir...\nMayanı xərcləyib gedir -\nBu günün nəfinə görə...\nSöylədin sən son gəlişdə\nDünəni yuxu bil, işdə...\nDönmür üzümə gülüş də -\nİmzasız əfvinə görə!..\nDeyirlər ki, hər gecənin bir səhəri var, hər qaranlığın da bir işığı. Amma bunu deyən o müdriklər elə bil başları ya işığa, ya qaranlığa o qədər qarışıb ki, unudublar desinlər, etiraf etsinlər ki, Allahın Yer üzünə göndərdiyi işıq və qaranlıqdan başqa Allah bəndəsinin də işıq və qaranlıq yaratmaq yönümlü hərəkətləri o müdriklərin fikirlərini sual qarşısında qoyur. Yəni insan barmağı, insan düşüncəsi törətdiyi əməllə, atdığı addımla qaranlığın aydınlıq olmasına, işığa qovuşmasına sədd çəkir, imkan vermir. Nəticədə insanın daxilində, özəl həyatında elə təlatümlər baş verir ki, onda həqiqətən yaşamaq marağı, istəyi, hətta sevgisi quş kimi bir anda uçub gedir.\nBilmirəm, bu "uçmaq" sözü hardan ağlıma gəldi. Çünki bu söz məni Sovet dövrünün bir şeirinə tərəf çəkib apardı. Müəllifini unutduğum həmin şeir həm də nəğmə idi, biz pionerlər də oxuyurduq onu. Bax, birinci bəndi belə idi:\nYol gedirik biz...\nBəli, yadıma düşən bu bənd məni başqa bir məqama da yaxınlaşdırdı. O məqamı da sizə çatdırmaq istəyirəm. Necə istəyirsiniz, elə də qarşılayın. Vallah, deyəsən o göylərə uçan peyk mənim ümidlərimi də, mənim güvənimi də özüylə alıb aparıb göylərə. Onlar da göylərdən mənə əl edirlər. O əletmə də özüylə bir rişxənd, bir ələsalma, bir qıcıq səpir üzüaşığı. Yəni əl çatmayan göy üzündən mənə deyir ki: (burda Mayakovskinin ruhuna köklənirəm - Ə.M.)\nsən heç kimsən!\nBilmirəm yerinə düşdü, yoxsa yox, amma doğurdan da içində olduğum ovqat, yaşadığım durum məni heç kimə çevirib. Və mən o heç kimliyin də nə edəcəyini, hara, nəyə qədər gedəcəyimi də təxmin edə bilmirəm. Aşıq Ələsgər demiş, sınıb yanıma düşmüş qol-qanadımla bilmirəm hansı dağın daşına, hansı qayanın özünə çevrilim. Bilmədiyim, yəni cavabını tapmağa gücüm çatmadığı bu sualın ağırlığı altında yenə misralar üstümə çilənən su kimi içimdən qanadlanıb məni silkələyir.\nGöy üzünə pərdə tək...\nBürünüb qaranlığa -\nDözürəm mən dərdə, tək!\nHava kimi gərəyim\nÜrəyimi dər, əyim...\nO tərəfdə ürəyim -\nQalıb canım bərdə, tək!\nQəmdən ocaq çatılır\nBütün oxlar atılır -\nSoruşmadan mərdə, tək!\nDidəm doludu yaşla\nƏtəyim çınqı daşla...\nTəkəm bu ağıl başla -\nİnanın, bəşərdə tək!\nHər bir fikrin təkcə mübtədası, xəbəri olmur. Həm də bir dayaq nöqtəsi və istiqaməti də özünü doğulduğu andan büruzə verir. Bax, bu mənada mən nə qədər çalışsam da özümdən başqa heç kimdən və heç nədən yaza bilmirəm. Yəni şənbə günləri bilgisayar qarşısında əyləşəndə içimi açıb tökürəm ortalığa. Özüm istəsəm də, istəməsəm də həyatımdakı zindan ağırlığında sözlər təkcə doğulmur, həm də boğula-boğula zarıyır. Çünki onlar da bir azadlıq axtarırlar, onlar da bir yaranışa möhtacdırlar.\nMən də bunu bildiyimdən həmin sözlərin quyu dibindən, qaranlıqdan işığa çıxmasına gücüm çatdığı formada yardımçı olmağa çalışıram. Bu da kimlərinsə xoşuna gəlmir, kimlərinsə qabarına toxunur. Həmin o toxunma özü də oxunu, gülləsini mənə tuşlayır. Çünki bütün günahların səbəbkarı da, daşıyanı da, ortaya qoyanı da elə mənəm. Mən də ki, sarı simdə mizrab oynatmaqdan usanmıram, yorulmuram. Çünki qalanım bircə o sarı simdi. O da qırılsa, deməli...\nHə, deməli, daha Kərəmin ağlamağına da ehtiyac qalmayacaq və bu dünyanın qara daşının göyərəcəyinə ümid etməyin özü də bir ilğıma çevriləcək... Amma çevrilir, qoy çevrilsin. İslanmışın yağışdan nə qorxusu?!\nBir vaxtlar elə bil ki, ölümünü duyan fillər kimi duymuşdum belə bir durumun gələcəyini və onda yazmışdım ki:\nƏlimdə od tutub durdum\nKönlümü oda tutdurdum...\nSən nələri unutdurdun,\nMən nələr unudub gəldim -\nbilmədim gün hardan doğdu\nÜrəyimi həsrət boğdu!\nKirpiklərim tikan, oxdu\nİsladıb, qurudub gəldim -\nTale məni sayıb seçdi\nBu da başa gələn işdi...\nDüşündüm ki, olub keçdi\nSuları duruldub gəldim -\nDeyəsən vərdişə çevrilib. Bütün yazılarımın sonunda əvvələ qayıtmaq. Nə qədər yaxşı haldı, demək mənə çətindi. Amma artıq hər şənbə yazımın sonunda özüm öz yazdıqlarıma bir növü, kənardan baxıb nöqtə qoymaq istəyirəm. Çıxardığım nəticəni həmin o nöqtənin altına salıb dözümünə tamaşa edirəm. İndi də elə bir niyyətdəyəm. Və həmin niyyətin işıqlı tərəfini, təbii ki, əgər varsa, məni anlayanlara da arzu edirəm. Və istəyirəm ki, onsuz da xoş olmayan və üstəlik də mənim də korladığım əhvalınıza bir iynə ucu boyu sevinc, sevgi, işıq qatım. Və siz o işıqdan, o sevgidən ümidlənib özünüzü toparlayasınız, əlinizi telefona uzadasınız və sizin zənginizi gözləyənlərə telefon açasınız. Bax, şəxsən mən bu anda sənin gəlişini, zəngini gözləyirəm. Ona görə də sənə yazıram ki:\nSən imkanın olanda\nYa da ki, elə-belə\nQoy, telefonum səksənsin -\nHərdən mənə zəng elə...\nTəki hənirin gəlsin.\nMənə rişxənd edənlər -\nMənsə sıxıb köksümə,\nO telefona "can" deyim.\nSəninlə birlikdəyəm -\nHər zaman, hər an, deyim.\nBəlkə də çox gülüncdü\nArzum da, əməlim də.\nİnan, varlığın durur -\nHə, bax elə özümdə birtəhər yaratdığım ovqatla düşünürəm ki, sizdə də nəsə edə bildim. Əgər edə bildimsə, deməli, mütləq telefonumuza, elə sizin də, sənin də zəng gələcək. Ona görə də telefonu açıq, enerji blokunu isə işlək vəziyyətdə saxlayaq. Bax, sonra demədi deməyin ha! Mən borcumdan çıxdım: zəng edin, zəng gözləyin!


“İran-İsrail müharibəsi başlasa, Moskva İranı dəstəkləyəcək” – Rusiyalı hərbi ekspert – Yenicag.Az\nAna Səhifə Dünya “İran-İsrail müharibəsi başlasa, Moskva İranı dəstəkləyəcək” – Rusiyalı hərbi ekspert\n“İran-İsrail müharibəsi başlasa, Moskva İranı dəstəkləyəcək” – Rusiyalı hərbi ekspert\nYeni Çağ Media Qrupu – Mart 03, 2018 - 10:22\n“Rəsmi Vaşinqton gah özü Tehran əleyhinə bəyanatlar verir, gah da Tel-Əvivi buna təhrik edir”.\nRusiyalı hərbi ekspert, Plexanov adına Rusiya İqtisadiyyat Universitetinin Politologiya və sosiologiya kafedrasının dosenti Aleksandr Perenciyev Yenicag.ru-ya müsahibəsində İran və İsrail arasında qarşıdurmanın perspektivini və Rusiyanın bu münaqişədə tutacağı mövqeni dəyərləndirib.\n– Əksər ekspertlər hesab edirlər ki, dünya İran və İsrail arasında başlayacaq böyük Yaxın Şərq müharibəsi ərəfəsindədir. Bu barədə nə düşünürsüz, müharibə riski realdır?\n– Bu bəyanatları sadəcə, provokasiya deyil, həm də təhrikçilik kimi qiymətləndirirəm. Mahiyyət etibarilə, bu yanaşmalar ekspert təxəyyülünün nəticəsi yox, Yaxın Şərq makroregionunda hegemonluq uğrunda uzun illər mübarizə aparan iki ölkəni müharibəyə sürükləmək arzusudur.\nRegiondakı hərbi toqquşmalar üzündən İran və İsrail arasında münasibətlər, həqiqətən, xeyli kəskinləşib. Ancaq ABŞ-da çoxdan, hələ Suriya böhranından əvvəl də arzulayırdılar ki, yəhudilərin əli ilə farslara qarşı müharibə başlasın.\nRəsmi Vaşinqton gah özü Tehran əleyhinə bəyanatlar verir, gah da Tel-Əvivi buna təhrik edir. ABŞ-ın bu cəhdləri İranda “rəngli inqilab” cəhdinin baş tutmamasından sonra daha da intensivləşib.\nAncaq İran-İsrail münasibətlərində artan gərginliyi yalnız Rusiya, Türkiyə və Avropa Birliyinin yardımı ilə dayandırmaq mümkündür. Brüsseldə haqlı olaraq belə ehtimal edirlər ki, İran və İsrail arasında açıq müharibə baş verərsə, bu, Tehranın ümumi fəaliyyət planından çıxmağa və yeni nüvə dövlətinə çevrilməsinə, nəticə baxımından, Yaxın Şərqdə vəziyyətin daha da kəskinləşməsinə yol açar. Bu, eyni zamanda, İranın həm Yaxın Şərqdə, həm də bütövlükdə mövqeyini gücləndirər. Məgər Qərb bunu istəyir? Əlbəttə ki, yox. Ona görə də hətta ABŞ-da bir çox siyasətçilər İran və İsrail arasında müharibənin qarşısını almağa çalışırlar.\n– Əgər müharibə başlayarsa, o zaman aydındır ki, İsrail Qərbdən dəstək alacaq. Bu vəziyyətdə İran Rusiyanın dəstəyinə ümid edə bilər?\n– Fikrimcə, belə bir vəziyyətdə Rusiya İrana dəstək verəcək. Lakin hazırda Moskva ilə Tehran arasında hərbi sahədə qarşılıqlı əlaqə çəkindirici xarakter daşıyır. İran həmləyə məruz qalarsa, Rusiya bunu özünə qarşı təcavüz kimi qiymətləndirəcək. Ölkələrimiz arasında döyüş və hərbi-texniki əməkdaşlığın dərinləşməsi bu dövlətlərin Yaxın Şərqdəki mövqelərini xeyli gücləndirəcək. Belə düşünürəm ki, belə bir “layihə” nə ABŞ, nə İsrail, nə də Avropa Birliyi ölkələrinin planlarına daxil deyil.\n– Qlobal Yaxın Şərq müharibəsindən danışarkən, əsas “oyunçular”dan sayılan Səudiyyə Ərəbistanı, Misir və Türkiyənin rolu da qeyd olunmalıdır. Bu ölkələrin vəziyyəti necə olacaq?\n– Bu suala cavab vermək çətindir. Çünki adları çəkilən ölkələrin hər biri üçün xüsusi və detallı təhlil aparılsın. Həmçinin, o ölkələrlə ABŞ, Rusiya, İsrail və digər güclü ölkələr arasında müəyyən ziddiyyətlər var. Bütün hallarda Səudiyyə Ərəbistanı, Misir və Türkiyə öz strategiyalarını, o cümlədən, dost və düşmənlərini müəyyənləşdirmək üçün çətin seçim etməlidirlər.\nAleksandr Perenciyev, İran, İsrail, Tel-Əviv, Yaxın Şərq,


92 dövlət əmlakı hərraca çıxarılıb - siyahı\n01/04/2019 [18:37] - İqtisadiyyat (143)\nDövlət əmlaklarının özəlləşdirilməsi prosesi ölkə üzrə müxtəlif iqtisadi sahələrə investisiyanın yatırılması və qeyri-neft sektorunun inkişafı baxımından mühüm əhəmiyyət kəsb edir. Bu istiqamətdə Əmlak Məsələləri Dövlət Komitəsinin keçirdiyi açıq və innovativ hərraclar sərmayəçilərin, sahibkarların, iş adamlarının və digər şəxslərin özəlləşmədə rahat iştirakına yönəlib. Müasir hərracın üstünlükləri seçim prosesindən hərracda iştiraka qədər bütün prosedurları onlayn formada həyata keçirmək imkanlarını yaradır.\nƏmlak Məsələləri Dövlət Komitəsinin mətbuat xidmətindən verilən məlumata görə, növbəti hərrac 30 aprel tarixində keçiriləcək. Budəfəki hərraca ümumilikdə 92 dövlət əmlakı çıxarılıb. Bunlardan 22-si səhmdar cəmiyyəti, 49-u kiçik dövlət müəssisəsi, 11-i qeyri-yaşayış sahəsi, 3-ü yarımçıq tikili, 7-si isə nəqliyyat vasitəsidir. Özəlləşməyə çıxarılan kiçik dövlət müəssisə və obyektlərinin ümumi faydalı sahəsi 20 kv.m ilə 3813 kv.m arasındadır. Dövlət obyektləri təyinat və ərazi baxımından da müxtəlifdir. Onlar arasında təmir-tikinti, xidmət, aqrar və digər sahələr üzrə kifayət qədər dövlət əmlakları var. Bu da investorların biznes layihələri üzrə daha uyğun seçim etmələrinə şərait yaradır. İsmayıllı şəhəri, Heydər Əliyev prospektində yerləşən 45 saylı Təmir Tikinti Sahəsinin ümumi faydalı sahəsi 555.1 kv.m-dir. Qeyd edək ki, bu dövlət əmlakı 5.4 min kv.m-lik torpaq sahəsi ilə birgə özəlləşdirilməyə çıxarılıb.\nÖzəlləşməyə çıxarılan qeyri-yaşayış sahələrinin isə ümumi faydalı sahəsi 21.7 kv.m ilə 140 kv.m intervalındadır. Bu növ dövlət əmlaklarından 6-sı Bakıda, 5-i Sumqayıtdadır. Ümumi faydalı sahəsi 49.4 kv.m olan qeyri-yaşayış sahəsi Sumqayıt şəhəri, 10-cu mikrorayonda yerləşir. Qeyri-yaşayış sahəsini özəlləşdirən şəxs ondan ofis və xidmət obyekti kimi istifadə edə bilər.\nSəhmdar cəmiyyətlərinin 30-45%-lik dövlətə məxsus səhm paketləri hərraca çıxarılıb. Təmir-tikinti, nəqliyyat, kənd təsərrüfatı və digər iqtisadi sahələrə aid olan dövlət əmlakları Yevlax, Beyləqan, İsmayıllı kimi şəhər və rayonlarda yerləşir.\nBudəfəki hərraca çıxarılan avtomobillərin buraxılış tarixləri 1998-2007-ci illərə aiddir. Nissan, Qaz, Kia markalı bu nəqliyyat vasitələrinin ilkin hərrac qiymətləri 1.5 min ilə 7 min arasındadır.\nBütün dövlət əmlakları haqqında ətraflı məlumat əldə etmək və özəlləşdirilmə hərraclarına qoşulmaq istəyən şəxslər komitənin rəsmi saytına (emdk.gov.az) və Özəlləşdirmə portalına (privatization.az) daxil ola bilər. Əmlak Məsələləri Dövlət Komitəsi investorları, iş adamlarını və əmlak sahibi olmaq istəyən hər kəsi özəlləşmədə fəal iştiraka dəvət edir.


Adəmdən əvvəlki dünya » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nMötəbər rəvayətlərdə deyildiyinə görə, Allah taala bəşəriyyətin atası Adəmi yaratmaqdan yeddi min il əvvəl yer üzündə cin və nasnas tayfalarını yaratmişdı. Nasnaslar insana bənzər məxluqlar idilər. Şüur və düşüncələri var idi, lakin onlar insanlar kimi iki ayaqlı deyil bir ayaqlı idilər.\nAllah taala nasnas tayfaları üçündə qanunlar müəyyən edib onlara göndərmişdi. Lakin onlar bu qanunlara riayət etməmiş ,fəsadlar etmiş, qan tökmüş, öz xaliqlərinə üsyankar olmuşlar. Mələklər onların bu bəd əməllərini görüb, böyük yaradan qarşısında bu çıxışlarına görə onları günahkar məxluqlar hesab edib pisləmişlər.\nBu zaman Allah taala mələklərdən təşkil etdiyi qoşun dəstələrini iblisin başçılığı ilə yer üzərinə göndərir. Onlar Allahın əmri ilə nasnasları və cinləri qırır bir qismini isə qovub ucqar yerlərdə itirirler. İblis öz qoşunu ilə yer üzərinə enib hakimiyyət edirdi.\nİblisin əsl adI Əzazildir. O özünü mələklərə oxşadır, amma mələk deyil, oddan yaranmış cin tayfasındandır. O zahirdə Allaha ibadət edirdisə bu ibadətlə öz vücudunda olan xəbisliyi gizlətmək istəyirdi. Lakin bəzən bu xəbisliyi biruzə verir. Allahın əmirlərinin xilafına höküm edirdi. Öz ibadətlərini ifrat dərəcədə qiymətləndirir, ona məqrur olurdu və özünü mələklərdən üstün tuturdu.\nMələklər iblisin bu təkəbbürünü və nasnasların bəd əməllərini görüb dəhşətə gəlirdilər.\nAllah taala mələklərə xitab edərək buyurdu :\nMən yer üzərində bir xəlifə yaradacağam. (Bəqərə s. ayə 30).\nMələklər etiraz edib dedilər - Məgər yenədə elə kəslər yaradacaqsanki, fəsad edib qan töksünlər? Halbuki biz sənə təsbih və təqdis edirik. (Bəqərə s. ayə 30)\nMən biləni siz bilmirsiz (ayənin ardı). Mən istərəm öz qüdrət əlimlə elə bir xəlq yaradam ki, onun nəslindən pak bəndələr, mürsəl peyğəmbərlər, rəhbər imamlar əmələ gəlib xalqa hucət olsunlar. Xalqı günahlardan nəhy edib mənim əzabımla qorxutsunlar, mənə itaət və ibadət etməyə hidayət qılsınlar. Mən nasnası ərazimdən qovaram, cinləri havada məskunlaşdıraram. Yenidən yaradacağım məxluqlar və cinlər arasında bir hicab yaradaram onlarla əlaqə edə bilməsinlər.\nMələklər dedilər Pərvərdigara, bizə öyrətdiyin şeylərdən başqa biz heçnə bilmirik. Sen hər şeyi bilən və hikmət sahibisən (Bəqərə s. ayə 32)\nAllah taala öz qüdrətini nümayiş etdirərək yer üzərində ilk insanı-Adəmi, həm də ilk xəlifə və höccətini yaratmağa iradə etdi.\nTewekkurler maraql;i xeberdi\n13 sentyabr 2011 19:56\n13 sentyabr 2011 19:13


Konservləşdirmə zamanı nələrə diqqət edilməlidir? » Sedanews.az\n29-08-2019, 12:29 47 dəfə baxılıb\nAzərbaycan Qida Təhlükəsizliyi Agentliyi (AQTA) ilə Modern.az-ın birgə layihəsi olan “AQTA maarifləndirir” rubrikası davam edir. Rubrika çərçivəsində AQTA və Qida Təhlükəsizliyi İnstitutunun mütəxəssisləri tərəfindən hazırlanan maarifləndirici materaillar, sağlam qidalanma ilə bağlı tövsiyələr, yaxud gündəlik istifadə etdiyimiz qidalarla bağlı məsləhətlər oxucuların diqqətinə çatdırılır. Budəfəki maarifləndirici mövzumuz isə “Konservləşdirmə zamanı diqqət edilməli məqamlar” haqqında ol acaq.\nQışa hazırlıq məqsədi ilə əksər insanlar mürəbbə turşu və bir sıra digər konservləşdirilmiş məhsullar hazırlayaraq tədarük görməyə başlayırlar. Günəş altında qurutma, duza və turşuya qoyma, təbii soyuqdan istifadə olunmaqla məhsul konservləşdirilməsi həyata keçirilir.\nKonservləşdirilmədən geniş istifadə olunmasına baxmayaraq, bu emal prosesi xüsusi diqqət və nəzarət tələb edir. Emal prosesində edilən hər hansı səhv konservləşdirilən məhsulun istehlak xassələrinə, eləcə də insan sağlamlığında ciddi problemlər yarada bilər. Buna görə də istehsalçılar məhsulların konservləşdirilməsində təhlükəsizlik tədbirlərini bilməli və onlara ciddi əməl etməlidirlər.\nİlk növbədə qida maddələrinin itkisinin minimuma endirilməsi və məhsulun dad-tam keyfiyyətinin maksimum qorunub saxlanılması üçün uyğun konservləşdirmə üsulu seçilməlidir. İstifadə olunan əsas və yardımçı xammalın keyfiyyəti qüvvədə olan normativ-texniki sənədlərin tələbinə cavab verməlidir. Konservləşdirmədə istifadə edilən tara və qablaşdırıcı materialların tərkibində insan sağlamlığına zərərli və toksiki maddələr olmamalıdır. Eyni zamanda konservləşdirilmiş ərzaq məhsullarının saxlanılması zamanı baş verə biləcək mənfi prosesləri minimuma endirmək məqsədi ilə saxlanma şərtlərinə əməl edilməlidir.\nBu tədbirlərə riayət olunmadığı təqdirdə məhsul mikrooorqanizmlərin təsirinə məruz qala bilər və nəticədə bir çox xəstəliklər meydana çıxır ki, buna misal olaraq botulizm xəstəliyini qeyd etmək olar.\nBotulizmi törədən bakteriya clostridium botulinumdur. Bu bakteriyalar insan orqanizmi üçün təhlükəli deyil. Lakin bakteriyalar tərəfindən "hazırlanan" toksin - botulotoksin - ciddi bioloji təhlükə hesab olunur. Əgər ev şəraitində turşu, tərəvəz salatları, kompot, mürəbbə və digər konservlər üçün hazırlanan meyvə və tərəvəzlər kifayət qədər yaxşı təmizlənib yuyulmursa, yaxud düzgün sterilizasiya olunmursa, daha sonra uyğun olmayan şəraitdə saxlanılırsa, bu bakteriyalar üçün ən "əlverişli" mühitdir.\nİstehsal zamanı sanitar-gigiyenik rejimlərə, sterilizasiya parametrlərinə, saxlanma rejiminə və ya taranın hermetikliyinə düzgün əməl edilmədikdə konservlər xarab olur. Adətən botulin toksinləri əmələ gəlmiş məhsullar xarici görünüşünə görə zay təsir bağışlayır: toxumalar yumşalır, yad qoxu gəlir, qaz yaranır. Bu zaman konserv bankaları şişir və “bombaj” əmələ gəlir. Bu botulizm toksini ilə yoluxmuş məhsulu xüsusilə təhlükəli edir. Elə hallara da təsadüf olunur ki, məhsulda toksin tapılsa da bu, onun xarici görünüşü, dadı və iyində kənar xüsusiyyətlərlə özünü büruzə vermir. Belə məhsullarda nəzərə çarpmayan zəhərlənmə baş verə bilir.\nBombaj alt və üst qapağı şişmiş və barmaqla basılan zaman vəziyyəti normal olmayan bankalardır. Bombaj həqiqi (mikrobioloji və kimyəvi) və aldadıcı (fiziki) ola bilər. Mikrobioloji bombajın yaranma səbəbi daşınma və saxlanma zamanı bankaların yerinin dəyişdirilməsi, tərkibinin çalxalanmasıdır ki, bu da bankaların hermetikliyinin pozulmasına, məhsulun tərkibində bakteriyaların inkişafına şərait yaradır.\nKimyəvi bombaj zamanı məhsuldakı turşuların tənəkəyə təsiri nəticəsində hidrogen ayrılır. Toplanmış hidrogen daxildən təzyiqi artırır, buna görə də bankanın üst və alt qapaqları şişir. Barmaqla basdıqda əvvəlki normal vəziyyətini almır. Kimyəvi bombaj zamanı məhsulun tərkibinə qalay, dəmir, bəzi hallarda qurğuşun da keçir.\nFiziki bombaj bankaya aşağı temperaturlu məhsulun yığılması, bankanın kəskin deformasiyaya uğraması, məhsulun donması və s. səbəblərdən əmələ gəlir. Mikrobioloji və kimyəvi bombajdan fərqli olaraq fiziki bombaj zamanı barmaqla şişmiş tərəflər basıldıqda əvvəlki vəziyyətinə qayıdır.\nMikroorqanizmlərin konservləşdirilmiş məhsullara təsir etməsini, eləcə də bombaj baş verməsinin qarşısını almaq üçün müxtəlif üsullardan istifadə edilir. Bunlara misal olaraq sterilizasiya və tindalizasiya proseslərini göstərə bilərik.\nSterilizə mikrobların məhv edilməsi məqsədi ilə konservlərin lazımı temperaturda hazırlanmasıdır.\nBağçalarda yoxlama zamanı 1500 manat cərimə yazılıb? - Sədrdən cavab


... as (sak) ® arsak prosesini nəzərdən keçirək.\nPompey Troq: “Arsaqın mənşəyi məlum deyil” – deyirsə, Orxon yenisey abidələrinin dilini kəşf edən Danimarka alimi V. Tomson da aslar barədə eyni fikri təkrar edirdi. V.V.Bartold asların “qeyri-türk”, L.N.Qumilyov isə “sirli xalq” olduğunu göstərirlər.\nTəkcə Asiya, Qafqaz, Azov kimi qitə, ölkə və dəniz adlarındakı as//az sözü sübut edir ki, aslar vaxtilə dünyanın qüdrətli xalqlarından olmuşlar. Qədim və müasir As ünvanlı çay, dəniz, dağ adı Həştərxan (Astraxan), Astara, Asnı (kənd, çay, tayfa, dağ-şərur rayonu), Os//Oş (Qırğızıstan, Fransa, Macarıstan və s.) kimi tomonimlər asların çoxünvanlı və çoxölkəli bir xalq olduğuna aid tutarlı sübutdur. Ayrı-ayrı yerlərdə, Macarıstanda, Çuvaşıstanda-Eslar, Osslar, Aslar, Aşer//Aser kimi aslarla bağlı toponimlərin sıxlığı asların ulu keçmişindən zəmanəmizə qalan yadigardır.\nUzaq Yaponiyadakı Asaxi (ağ aslar) şəhər, çay, dəniz və dağ adı da akas/asak sözlərinin fonetik variantları kimi diqqəti cəlb edir.\nXIX əsr müəllifi İvan Şopen də Qafqazda As adını daşıyan çay, dağ və dəniz olduğunu qeyd etməklə asaxları (ağ asların-C.C.) bu torpağın əsl sahibi adlandırır. Müəllif as sözünü “atlı adam” mənasında izah edir.\nBeləliklə, Arsak sözünün tərkibi “sak”ın “asak”dan əmələ gəlməsi sirrinin açılışı aslarla bağlı çoxlu toponim, etnotoponim və antroponimlərin də düyünlərinin açılmasına imkan yaradır.\n“Asak”ın, “sak”a və “sakın” isə “Asak”a çevrilməsini Orxon-Yenisey abidələri (V-IX əsrlər) uyğun faktlarının yazılışındakı üsulu tarixin sirlərindən biri kimi qəbul etmək olar...\n…Abidələrin dilində mətndaxili transkripsiyalardakı kimi olan, lakin oxunarkən mütləq a ilə başlanan (As, Az, Arğu, Akas) kimi etnonimlər də vardır. Bu nümunələrin sonuncusu – ks antik qeyri-türk müəlliflər tərəfindən əslində olduğu kimi deyil, “a”sız - kas (kaspilər) formasında transkripsiya edilmişdir ki, bu da tarixşünaslıqda söhbətin minillərlə “akas”lardan deyil, mənası və taleyi məlum olmayan “mücərrəd bir tayfadan” – kaslardan getdiyinə gətirib çıxarmışdır. Buna görə də Herodot qeyd edir ki, Kaslar çoxdan ölüb getmiş bir xalqdır.\nBu vəziyyət qədim və orta əsrlərə aid müxtəlif mənbələrdə verilən və mənası indi də açılmayan kun (hun), bun, sibun, bask, ser, serik (Seriki), Ker(iya) və s. türk eponum və etnonimlərini də misal göstərmək olar. Bu sözlər əslində “a”nın əlavəsilə akun (akhun-ağ onlar-ağ hunlar, ebun-on eblər, asibun-on ev asları) Qafqazın ən qədim türkdilli sakinklərini: ebas ak(saklar) –ağ asların ebi-evi-vətəni (Qafqaz), aser-azər, aserik (Aseriki)-İkinci as ərlər, Aker-İya-(Qafqaz)-“Ağ ərlər” kimi aydın mənalı sözlər olmuşlar. Nümunələrin özü də “sak”ın tarixən “asak”(ağ as) olduğunu bir daha təsdiq edir.\nStrabonun əsərində eradan əvvəl V əsrdə yaşamış İran padşahı Ksereks və Ərmən-türk torpağında Ksersana vilayət adına rast gəlirik. “Akas”ın ks oxunuşu bu sözlərdə də baş vermiş və türk dillərinə aid bu nümunələri tanınmaz dərəcədə dəyişmişdir. Qədim türk əlifbasına görə, ak aser akas … (Ağ asların ağası) və Akas er ak as on…(On ağ as ərlərinin ağ ası) olan bu ifadələr e.ə minilliklərə aid titullar və vəzifə adlanrındandır.\nVaxtilə türk ellərindən olan “Uluğ ak as er eli” və “Kiçiq ak as er eli” (“el” – dövlət deməkdir) ehtimal ki, “Böyük Midiya” və “Kiçik Midiyanın” qədim adıdır. Bu adlar indi Əlcəzairdə və Mərakeşdəki “El Ksar əl Kəbir” və “El Ksar əl-Səğir” toponimlərində qorunub saxlanmışdır\nRum (Türkiyə) “Eron”. Qədim türk əlifbasının xüsusiyyətlərinə görə bu söz mətndaxili (Ron) rundur. Söz iki hissədən – “er” və “on”dan ibarətdir, On sayının “un” kimi işlənməsinə Unaqeb – On ağalrın vətəni – Marv, Karkun –ların ağ əri – böyük rəhbəri kimi misallara rast gəlirik. Deməli, Eron (On ərlərin vətəni) deməkdir. Eradan əvvəlki minilliklərdə türk-as tayfaları birdən-minə və daha çox sayla sıralanmışdır. Bu mənada Eron qeyri-türk müəlliflərin transkripsiyasında (e-siz) “Run” kimi əks olunmuşdur. Qafqazda Araqon və Alazon (ər, ak, on, və on) Az on – On azlar və On tayfalarının qədim ünvanları barədə məlumat verir. “Run” sözünün sonundakı n®m əvəzləməsi türk dillərinin iilkin çağları üçün də səciyyəvi olmuşdur. M. Kaşğari (XI əsr) qurun-qurum, boğun-boğum kimi deyilişlərə əsasən yazır: “Bu qanun türk dillərinin xüsusiyyətidir. Mən bunu “yeni türkcə” hesab edirəm. Lakin qıpçaq və başqa qəbilələrin adi adamları da belə danışırlar.”\nRAQ. Strabonun qeydinə əsasən, bərpa edildikdən sonra yunanlar tərəfindən “Yevrop” adlandırılan bu şəhəri parfiyalılar “Arsak” adlandırmışlar. Qədim türk əlifbasının yuxarıda qeyd etdiyimiz xüsusiyyətinə görə bu söz Erak (Arak) “ağ ərlər” olmuş və onun yazı forması yunan müəllifləri tərəfindən əslində olduğu kimi - Erak (Arak) kmi deyil, Raq şəklində (k®q) transkrisiya edilmişdir.\nBu sözün eradan əvvəl yüzillər və minillərdəki türk tayfa dillərinə aid deyiliş forması Kür çayının bir qolu “Arak”ın, habelə Midiya şəhəri “Raq”ın (Əslində Erak-ağ ərlərə aid yer) adında əks olunmuşdur.\n“Ərak”ların (Arak) adı ilə Akar(naniya), Akar(nanlar) kimi tayfa, vilayət və şəxs adları da ərsakların nəinki Qafqazda, hətta onun hüdüularından kənarda da daimi vətənləri olduğunu təsdiq edir.\nİbn Xordadbehdə (IX-cu əsr) “Ər-Rey adı ilə tanınan (Tehran yaxınlığında) Midiyaya aid Raq şəhərinin Xəlifə Ömər tərəfindən fəth edildiyini və 1220-ci ildə isə monqolların xarabazara çevirdityini Yaqut Həməvi (XII-XIII əsr) xəbər verir. Aydın olur ki, İraq türkmənləri tərəfindən indi də “Eraq” kimi tələffüz edilən “İraq” ölkəsinin adı “aker”lərlə (əraklarla) bağlı olmuş və ərəblər onu “Əraq” kimi tələffüz etmişlər. Qeyd edək ki, “İran” ölkə adı da İron (qıpçaqca: on ərlər) belə əmələ gəlmiş sırf türkmənşəli addır ki, indi də İran kimi formalaşmışdır. Əlavə edək ki, indi Qafqazda (Gürcüstan ) İroni toponmi də bunu təsdiq edir.\nVan (Türkiyə) “Ebon”. On ev tayfasının adı ilə bağlı olan bu sözün açılışı Onasların evi – vətəni deməkdir.Qədim İon, Eleon (İl on, El on) şəhər, yer-yurd, dağ adları və Araqon (ər ak on-on ağ ərlər) kimi toponimlərin açılışı da on as ərlərin (sak ərlər) yalnız Qafqazda deyil, Yaxın Şərqdə, Kiçik Asiyada və s. yerlərdə köklü sakin olduğuna dair tarixi sübytdur. “Bon”la bir mənşədən olan Frakiyadakı Afon (Afos) – “On”ların evi (On asların evi) kimi yarımada, dağ adları b®f, e®a, a®o əvəzlənmələri, nəhayət “ebon”un e-siz (bon) transkripsiyası “Van” göl və dövlət adının yaranmasına gətirib çıxarmışdır.\nBu qəbildən olan tarixi və müasir Arbun , Orkun, (Orxon çayı), Krun, Karun, Əsgəran, Şabran (Sabran) və s. yer-yurd adları as aklarla (sak) bağlı olmaqla yanaşı, Ərsak anlayışını da əks etdirir.\nDeyilənlərdərn aydın olur ki, Ərsak sözü Ərsarı, Ərtoğrul, Ərdahan, Ərdəbil, Əraz (Araz), Ərzurum, Ərak (Ərax) və s. sözlərin əvvəlkindən ər ilə həm mənşə, həm də mənaca bir kökdən ibarət olmaqla yanaşı, sırf türkmənşəli sözdür...\n...Aydındır ki, Qafqaza soxulmuş yadellilərin “Ər asak”dan yaranmış Ərsak (Arsak) - Ağ as ərlərin (oğuzların- C.C.) yeri Qarabağ torpağına və bu adla bağlı digər ünvanlara sahib olmağa nə tarixi, nə də mənəvi cəhətdən qətiyyən hüququ çatmır.


Qum-çınqıl hasilatı sahəsində qanunsuz sahibkarlıq fəaliyyəti ilə məşğul olanlara rast gəlinir - AÇIQLAMA\n13:02 14-12-2021 3\n“Müvafiq qurumların ekoloji təhlükəsizlik və ətraf mühitin mühafizəsi istiqamətində həyata keçirdiyi tənzimləyici tədbirlər başa düşüləndir. Eyni zamanda, bu sektorla bağlı olan və yerli xammala əsaslanan tikinti materiallarının istehsalı, eləcə də işğaldan azad edilmiş ərazilərdə tikinti sektorunda olan potensial canlanmanı nəzərə alaraq, artan tələb və məhdudlaşdırıcı tədbirlər fonunda qiymətlər yüksəlir”.\nmilletinsesi.info-ın məlumatına görə, bunu “Dağ-mədən sektorunda mövcud problemlər, aparılan islahatlar və inkişaf perspektivləri” mövzusunda keçirilən tədbirdə Kiçik və Orta Biznesin İnkişafı Agentliyinin İdarə Heyətinin sədr müavini Samir Hümbətov bildirib.\nOnun sözlərinə görə, bu sahədə aparılan islahatlar və tənzimləyici tədbirlərin xarakteri və əhatə dairəsi qısa, orta və uzunmüddətli olmaqla müəyyən edilməli, biznes strukturlarına alternativ imkanlar təklif edilməli və bu barədə maarifləndirici və izahedici tədbirlərin intensivliyi artırılmalıdır:\n“Daxil olan məlumatlara istinadən qeyd etmək istərdim ki, qum-çınqıl hasilatı sahəsində qanunsuz sahibkarlıq fəaliyyəti ilə məşğul olan subyektlərə də rast gəlmək mümkündür.\nBu isə öz növbəsində haqsız rəqabətə, eləcə də kifayət qədər sərmayə qoymuş və leqal fəaliyyət göstərən biznes strukturlarının fəaliyyətinə təbii olaraq əngəllər yaradır. Düşünürük ki, bu məsələ də diqqət mərkəzində saxlanılmalı, nəzarət tədbirləri bütün bazar iştirakçıları üçün eyni prinsiplər əsasında həyata keçirilməli, başqa sözlə, sektorun kölgədən çıxışı təşviq edilməli və sahibkarlarımız şəffaflıq prinsipi əsasında fəaliyyətini təşkil etməlidir”.\n“Bəzi hallarda müvafiq sahələr üzrə mülkiyyət hüququnun əldə edilməsi ilə bağlı çətinliklər müşahidə olunur. Buna səbəb kimi torpağın təyinatı, ərazinin istismara qəbulu və müvafiq hüquq müəyyənedici sənədlərin əldə edilməsi üzrə mürəkkəb prosedurların olması əsas gətirilir. Müvafiq sahədə istismar üçün qanunvericilikdə nəzərdə tutulmuş qaydalar barədə məlumatsızlıq, başqa sözlə, maarifləndirmə işlərinin yetərsizliyi, bəzən sahibkarlıq subyektləri üçün inzibati hüquq pozuntularına və cərimələrin tətbiqinə, daha sonra isə məhkəmə çəkişmələrinə gətirib çıxarır ki, bu da öz növbəsində vaxt və maliyyə itkilərinə şərait yaradır.\nQeyd olunan problemlərin öyrənilməsi və bu sahədə müvafiq işlərin görülməsi məqsədilə aidiyyəti qurumların, Qum, Çınqıl və Daş İstehsalçıları Assosiasiyasının və KOBİA nümayəndələrindən ibarət yanında işçi qrupu yaradılıb. İşçi qrupu tərəfindən ölkə üzrə fəaliyyət göstərən karxanalarda monitorinqlərin təşkil edilməsi, sahibkarlıq subyektləri ilə görüşlərin keçirilməsi və müvafiq hesabatın hazırlanması nəzərdə tutulur. Bu sahənin inkişafını şərtləndirən amillərdən biri də yeni maliyyələşmə mexanizmlərinin tətbiqi ilə müasir hasilat və istehsal proseslərinin qurulmasına, qabaqcıl texnologiyaların idxalı vasitəsi ilə səmərəliliyin artırılmasına və son məhsulun maya dəyərinin aşağı salınmasına təkan verməkdən ibarətdir.\nBununla əlaqədar qeyd etmək istəyirəm ki, Azərbaycan Respublikası Prezidentinin 2020-ci il 4 iyun tarixli 1052 nömrəli Fərmanı ilə təsdiq edilmiş yeni qaydalara əsasən avadanlıqların alınması üçün güzəştli kreditlərin şərtləri müəyyən edilsə də, müvəkkil kredit təşkilatları tərəfindən bu mexanizmin tətbiqində maraq müşahidə edilmir. Bu da öz növbəsində istehsal avadanlıqlarının yenilənməsində görülən işləri məhdudlaşdırır. Düşünürəm ki, bugünkü tədbirdə bu istiqamətdə də müzakirələr aparılsa, yeni yolların tapılmasında və mexanizmlərin təkmilləşdirilməsində mühüm rol oynaya bilər”, - deyə o qeyd edib.


Lankaran-Kota Bharu aviabiletlər - bütün Lankaran-Kota Bharu teyyare bileti qiymətləri | Trips\nLankaran-Kota Bharu aviabiletləri\nLənkaran - Kota Bharu\nLankaran-Kota Bharu biletləri\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Lankaran-Kota Bharu təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nLankaran-Kota Bharu aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Lankaran-Kota Bharu biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Kota Bharu - Lənkaran istiqamətinə\n8 s 5 dəq


Səhiyyəmizin Bibixanımı » Yerli İnformasiya Agentliyi\nAna Səhifə » Səhiyyə » Səhiyyəmizin Bibixanımı\n"Bilesuvarinfo" xəbər verir ki, Məmmədova Bibixanım Əzizulla qızı 1959-cu ildə Biləsuvarın Əliabad kəndində anadan olub.\nLənkəran Tibb Texnikomunda təhsilini başa vurduqdan sonra, 1983-cü ildən bu günədək, Biləsuvar rayon Mərkəzi Xəstəxanasının Terapiya şöbəsində tibb bacısı kimi xidmət göstərir.\nSevərək seçdiyi peşədə çalışmaqdan zövq alan Bibixanım çalışdığı kollektivin, həm də xidmət göstərdiyi minlərlə pasientinin sevimlisi olub. Onu sevimli edən nümunəvi davranışı, insanlara qayğıkeş həssas münasibətidir.\nBir kollektivdə çalışan gənclərə bibilik edib, onlara öz təcrübəsini bölüşüb, onların formalaşmasına nail olub. Əmək veteranıdır, nümunəvi xidmətinə görə fəaliyyəti dövründə çox sayda fəxri fərman və diplomlara layiq görülüb\nBu il ömrünün 62-ci baharını yaşayan bibimiz həm də nümunəvi anadır. Ömür gün yoldaşı ilə böyüdüb, həyata hazırlağı 2 oğu, 2 qız övladının ali təhsil almalarına da nail olub. Onlar müəllimlik peşəsini seçib.\nSəhiyyə / Gənclər


MEK-də iqtisadiyyat, turizm, bank işi, kompüter elmlərini əhatə edən zəngin kolleksiya mühafizə olunur\nUzun illərdən bəri formalaşmaqda olan AMEA-nın Mərkəzi Elmi Kitabxanasının (MEK) fondlarında saxlanılan universal məzmunlu nəşrlərlə yanaşı, elmi və yüksək tarixi-mədəni əhəmiyyətə malik zəngin kolleksiyalar da mövcuddur.\nAMEA-nın Mərkəzi Elmi Kitabxanasının Azərbaycan dilində ədəbiyyat və mübadilə fondunda mühafizə olunan çoxsaylı kolleksiyalar arasında iqtisad üzrə elmlər doktoru, professor Rüfət Kasumovun kitabları xüsusi əhəmiyyət daşıyır.\nBurada iqtisadiyyat, turizm, bank işi, kompüter elmləri, İslam iqtisadiyyatının prinsiplərini əhatə edən olduqca zəngin kitablar mövcuddur ki, bu da oxucular və tədqiqatçılar üçün dəyərli mənbə hesab olunur.\nKolleksiyaya daxil olan nəşrlərdən “Beynəlxalq turizm bazarı”, “İslam iqtisadiyyatı”, “Turizm termin və anlayışlarının izahlı ensiklopedik lüğəti”, “Turizm və onunla əlaqəli sahələrdə işlədilən termin və anlayışların izahlı lüğəti”, “Azərbaycanda turizm”, “Azərbaycan Dövlət İqtisad Universiteti - 80”, “Beynəlxalq turizmin coğrafiyası”, “Turizmin iqtisadiyyatı və idarəedilməsi”, “Рынок международного туризма: теория и практика”, “Менеджмент в социально-культурном сервисе и туризме”, “Сборник задач по высшей математике для экономистов”, “Международный туризм”, “Международное экономическое право”, “Вера в Аллаха”, “The Rise and Development of İnterest-Free Banking”, “ “University Research for Innovation”, və s. kitabların adlarını qeyd etmək olar.\nQeyd edək ki, Rüfət Kasumov 11 oktyabr 1944-cü ildə Bakı şəhərində anadan olub. 1967-ci ildə Azərbaycan Dövlət Universitetini (indiki Bakı Dövlət Universiteti) bitirib. 1967-1992-ci illərdə Azərbaycan Dövlət Plan Komitəsi yanında Elmi-Tədqiqat İqtisad İnstitutunda işləyib. 1974-cü ildə Azərbaycan Elmlər Akademiyasının Coğrafiya İnstitutunda namizədlik dissertasiyasını müdafiə edərək iqtisad elmləri namizədi dərəcəsi alıb. 2009-cu ildə Azərbaycan Dövlət İqtisad Universitetində doktorluq dissertasiyasını müdafiə edərək iqtisad elmləri doktoru elmi dərəcəsini alıb. 1992-ci ildən 2017-ci ilə kimi Azərbaycan Dövlət İqtisad Universitetində (UNEC) Beynəlxalq iqtisadi münasibətlər kafedrasında dosent vəzifəsində çalışıb. 2017-ci ildən UNEC-in İqtisadiyyat (rus dilində) kafedrasının professorudur.\nNeft və Qaz İnstitutunun əməkdaşının məqaləsi “SOCAR Proceed...\nMEK-ə tarix, etnoqrafiya və folklorşünaslığa dair nəşrlər da...


Xarici mətbuat, 3 iyul 2020 | TRT Azerbaycan\nXarici mətbuat, 3 iy...\nXarici mətbuat, 3 iyul 2020\n“Le Monde”, “France 24”, “Le Figaro”, “Eldustur”, “Elraya”, “Sueddeutsche.de”, “Deutsche Welle”, “Zeit.de”, “İnfobae”, “Telesur”, “Gazeta.ru”, TASS və “Lenta.ru” bu gün nələrdən yazır?\n03.07.2020 ~ 30.09.2021\n“Le Monde”: Makron normala dönüşün çətin olacağını düşünür və təqaüd islahatını həyata keçirmək istəyir.\n“France 24”: Fransa müstəmləkə dövründən qalmış 24 döyüşçünün nəşini Əlcəzairə qaytarır.\n“Le Figaro”: “Air France” işçi sayı və qısa məsafəli yük uçuş şəbəkəsində daralmağa gedir.\n“Eldustur” (İordaniya): Amerika Birləşmiş Ştatlarındakı yoluxucu xəstəliklər üzrə mütəxəssis Entonu Fuçi (Anthony Fuchi) korona peyvəndlərinin son test mərhələsinin iyulun sonlarında başlayacağını bildirdi.\n“Elraya” (Qətər): Liviyada siyasi variantların gözdən keçirilməsi üçün Qətər və Türkiyə arasında fikir birliyi vardır.\n“Sueddeutsche.de”: Türkiyənin xarici işlər naziri Mövlud Çavuşoğlu Fransanın NATO-ya Şərqi Aralıq dənizindəki gərginliklə bağlı doğru məlumat vermədiyini və bu mövzuda rəsmi Parisin üzr istəməli olduğunu dedi.\n“Deutsche Welle”: Almaniya sosial media qanunu Türkiyəyə nümunə ola bilərmi?\n“Zeit.de”: Almaniya xarici işlər naziri Maas Türkiyəyə korona səyahət xəbərdarlığını nəzərdən keçirəcəyini söyləyib.\n“İnfobae” (Argentina): Latın Amerikası Ölkələri İqtisadi Komissiyası (Cepal) Latın Amerikasında 2,7 milyondan çox rəsmi şirkətin bağlanacağı ilə bağlı xəbərdarlıq etdi.\n“Telesur” (Kuba): Bir araşdırmaya görə, Braziliyada 2019-cu ildən bəri “Covid-19” var.\n“Gazeta.ru”: Rusiya Federasiyası Xarici İşlər Nazirliyinin sözçüsü Mariya Zaxarova Amerika Birləşmiş Ştatlarını digər ölkələrin daxili işlərinə qarışmamağa çağırdı.\nTASS: Rusiyada beynəlxalq uçuş qadağası hələlik 1 avqusta qədər uzadıldı.\n“Lenta.ru”: Rusiyadakı referendumdan 77,92 lehinə səs toplandı.\nEtiketlәr: #Xarici mətbuat 3 iyul 2020


Əmək və Əhalinin Sosial Müdafiəsi Nazirliyi yanında Dövlət Məşğulluq Xidməti və Azərbaycan Dövlət İqtisad Universitetinin (UNEC) birgə layihəsi kimi UNEC-də yuxarı kurs tələbələri üçün Karyera Mərkəzi yaradılıb.\nMərkəzin açılışında vurğulanıb ki, Azərbaycan Respublikasının Prezidenti cənab İlham Əliyevin sosial-iqtisadi inkişaf strategiyasında gənclərin məşğulluğunun təminatı prioritet istiqamətlərdən biridir. Nazirlik tərəfindən aktiv məşğulluq tədbirlərinin təşkilində də gənclərin əmək bazarına çıxışının dəstəklənməsi məsələsi ön planda saxlanılır.\nHəmçinin, tələbə və məzunlarla bağlı bir sıra aktiv məşğulluq tədbirləri təşkil edilir, onların işəgötürənlərlə ilkin əlaqələr qurmalarına şərait yaradılır. UNEC-də Karyera Mərkəzinin yaradılmasında məqsəd yuxarı kurs tələbələrinin əmək bazarında inteqrasiyasını daha asanlaşdırmaq və gələcəkdə işlə təmin olunmalarına dəstək olmaqdır.\nMərkəzdə ilkin olaraq yuxarı kurs tələbələrindən 32 nəfərin 3 həftə müddətində təlimlərə cəlb olunması nəzərdə tutulub. Təlim zamanı işəgötürən qismində iri holdinq və şirkətlərin nümayəndələri iştirak edəcək. Onlar tərəfindən tələbələrə karyera qurmaq üçün təcrübədən irəli gələn bacarıqlar aşılanacaq, öz bilik və potensiallarını daha yaxşı harada və necə reallaşdırmaq üçün məsləhət xidmətləri göstəriləcək.\nTəlim zamanı tələbələrin karyera qurmaq üçün bilik və bacarıqları da qiymətləndiriləcək, uğurlu nəticə göstərən tələbələrə təlimin sonunda mükafatlar veriləcək.\nAvrozonada inflyasiya sürətlənib\nKriptovalyutaların qiyməti nə qədərdir?


“25 ildir davam edən Azərbaycan ərazilərinin işğalına son qoymağın vaxtıdır” -\n7 İyul 2017 15:00\n“25 ildir davam edən Azərbaycan ərazilərinin işğalına son qoymağın vaxtıdır” - Fransalı deputatlardan Makrona müraciət\nİyulun 5-də Fransa parlamentinin bir qrup deputatı – sabiq nazir, Avropa parlamentinin deputatı Rəşidə Dati, sabiq nazir, Yuxarı Ren departamentindən senator Jan-Mari Bokel, Luare departamentindən deputat Jan-Pyer Dor, Şarant departamentindən deputat Jerom Lambert, Yuxarı Ren departamentindən deputat Jan-Lük Reitzer, Yonn departamentindən deputat Andre Vilye, Aşağı Ren departamentindən senator, Avropa İşləri üzrə Komissiyanın vitse-prezidenti, Fransa–Qafqaz Dostluq Qrupunda Azərbaycan üzrə sədr Andre Rişar, Orn departamentindən senator, xarici işlər komissiyasının müdafiə və silahlı qüvvələr üzrə vitse-prezidenti, Fransa-Qafqaz Dostluq Qrupunun vitse-prezidenti Natali Qule, Somm departamentindən senator Jerom Binyon, Luare departamentindən senator Erik Dolij, En departamentindən senator Silvi Go-Şavan, Kot-d”Or departamentindən senator Alen Uper, Möz departamentindən senator Kristian Nami, Uaz departamentindən senator Alen Vassel, sabiq deputat, Azərbaycanın Dostları Assosiasiyasının sədri Jan-Fransua Mansel, sabiq deputat, Kle-Suyi şəhərinin meri İv Albarello, sabiq deputat, Arkaşon şəhərinin meri İv Fulon, sabiq deputat, Udan şəhərinin meri Jan-Mari Tetar, sabiq deputat, Jorj Feneş Prezident Emmanuel Makrona müraciət ünvanlayıblar.\nAzNews.az “Trend”ə istinadən xəbər verir ki, müraciətdə fransalı parlamentarilər Ermənistanın 25 ildir beynəlxalq hüququ pozduğunu bildiriblər.\nOnlar iyulun 4-də Azərbaycanın Füzuli rayonunun Alxanlı kəndinin erməni silahlı qüvvələri tərəfindən atəşə tutulduğunu və nəticədə 2 yaşlı Zəhra və nənəsinin həlak olduğunu qeyd ediblər.\nErmənistan-Azərbaycan, Dağlıq Qarabağ münaqişəsinin nəticəsində bir milyon azərbaycanlının doğma yurdlarından didərgin salınmasından, ermənilərin azərbaycalılara qarşı apardığı etnik təmizləmə siyasətindən, Xocalı genosidindən söz açılan müraciətdə ölkəmizin torpaqlarının 20 faizinin erməni silahlı qüvvələrinin işğalı altında olduğu vurğulanıb.\nParlamentarilər BMT Təhlükəsizlik Şurasının və Baş Asssambleyasının işğalçı erməni qoşunlarının Azərbaycanın işğal altında olan torpaqlarından tam, dərhal və qeyd-şərtsiz çıxarılması haqqında qətnaməri xatırladıblar.\nOnlar ölkə prezidentini BMT Təhlükəsizlik Şurasının və Baş Assambleyasının müvafiq qətnamələrinə riayət etmək üçün Ermənistana təzyiq göstərməyə çağırıblar.\nAzərbaycanın Dağlıq Qarabağ regionu və onun ətrafında 7 qonşu rayonun 25 ildir Ermənistan tərəfindən işğal edilməsi beynəlxalq hüququn davamlı pozulmasına və dünyanın biganə qaldığı, həll olunmayan bu münaqişənin saysız mülki və hərbi qurbanlarının ailə üzvlərinin göz yaşlarının axmasına səbəb olur.\nErmənistan silahlı qüvvələri tərəfindən iyulun 4-də 2 yaşlı Zəhra və onun nənəsinin ödürülməsi doğma yurdundan, torpağından didərgin salınmış, etnik təmizləmənin qurbanlarına çevrilmiş bir milyon azərbaycanlı qaçqın və məcburi köçkünə, yüzlərlə insanın kütləvi şəkildə öldürüldüyü dəhşətli Xocalı soyqırımı və doğma torpaqlarının işğal yarasını bir daha xatırlatdı.\nArtıq ədalətli və davamlı sülhə nail olmaq üçün danışıqlara başlamağın vaxtıdır, onsuz da yaşadığımız təlatümlü dünyada bu Qafqaz münaqişəsində Azərbaycanın səbri tükəndiyi təqdirdə, bütün region alova qərq ola bilər.\nBildiyiniz kimi, BMT Təhlükəsizlik Şurasının qəbul etdiyi 822 (1993), 853 (1993), 874 (1993) və 884 (1993) və BMT-nin Baş Assambleyasının 62/243 (2008) saylı qətnamələrində münaqişənin həlli üçün əsas baza müəyyən edilib. Həmin qətnamələr erməni işğalçı qüvvələrinin Azərbaycanın işğal olunmuş ərazilərindən tam, dərhal və qeyd-şərtsiz çıxmasını tələb edir. Təəssüf ki, bu qətnamələr həyata keçirilməyib.\nBu gün vəziyyət çox aydındır, beynəlxalq ictimaiyyətin əlində səs vermə ilə qəbul edilmiş qətnamələr və münaqişənin həlli həvalə edilmiş ATƏT-in Minsk qrupu var. Artıq son 25 ildə davam edən status-kvoya və Azərbaycanın ərazilərinin 20 faizinin işğalına son qoymaq vaxtıdır.\nFransa Qafqazda da fəal siyasi fəaliyyət göstərməyə qadirdir. Ermənistan və Azərbaycanla saxladığımız balanslaşdırılmış siyasi, iqtisadi və dostluq əlaqələri imkan verir ki, tərəflər bizi dinləsin. Bundan sonra bizə yalnız güclü siyasi iradə lazımdır.\nFransanın beynəlxalq səhnəyə yenidən qayıtması devizi ilə başlayan yeni beşillik mandatın başlanğıcında Qafqazda beynəlxalq hüquqa riayət və insan həyatına hörmət etdirilməsi ilə bağlı fransız təşəbbüsünün irəli sürülməsi yerinə düşməzdimi?\nQafqazda sülhün bərpası üçün zəruri, ədalətli təşəbbüslər göstərmək iradənizə inanaraq, Cənab Prezident, Sizə yüksək hörmət və ehtiramımızı bildiririk".


Dəm qazı təhlükəsi zamanı nə etməli?\nMənzilləri qışda qazla isitmək işığa nisbətən daha ucuz başa gəldiyindən, əhali əsasən qaz sobalarından istifadəyə üstünlük verir. Bu sobalardan düzgün istifadə edilməməsinin nəticəsində isə əksər vaxt dəm qazından zəhərlənmələr baş verir. Elə buna görə də, eespertlər istifadəçiləri qazdan təhlükəsiz istifadə qaydalarına əməl etməyə çağırırlar.\nKommunal xidmətlər üzrə ekspert Nüsrət Qasımov “Ekspress”ə bildirib ki, dəm qazından zəhərlənmələr etinasızlığın, qazdan təhlükəsiz istifadə qaydalarına məhəl qoymamağın, özbaşınalığın nəticəsində olur: “Ölkədə dəm qazı ilə bağlı maarifləndirməyə önəm verilir, FHN də maarfiləndirmə aparır. KİV-də də bu sahəyə diqqət ayrılır. Məhz maarifləndirmə işlərinin aparılması ilə əlaqədar olaraq keçən ilə nisbətən bu il dəm qazından zəhərlənənlərin sayı azalıb”.\nMüsahibimiz qeyd edib ki, dəm qazından zəhərlənmənin səbəbləri müxtəlifdir: “Hamamxananın təhlükəsiz istifadə qaydalarına görə ölçüləri 7,1 kub metr olmalıdır. 2,2 metr hündürlüyü olmaq şərtilə. Təbii işıq mənbəyi, pəncərə gözlüyü olmalıdır, qapısı bayıra açılmalıdır, qapısının aşağısında deşiklər olmalıdır. Çox adam qapının aşağısındakı deşiklərin nə üçün olduğunu başa düşmür və həmin deşiklərdən soyuq hava gəlməsin deyə bağlayırlar. Bu, tamam yanlış fikirdir”.\nQasımov deyir ki, əgər hamamxanaya və yaxud otağa 0,1 faiz dəm qazı yığılırsa, konsetrasiyadan və insanın sağlamlığından asılı olaraq orda 7 dəqiqədən 30 dəqiqəyə qədər nəfəs alan adam öz həyatına son qoyur. Ona görə də burada ventilyasiya kanalı və tüstü ötürücüsü olmalıdır. Tüstü ötürücüsünün diametri 10 sm-dən 11 sm-ə qədər olmalıdır. Tüstü ötürücüsü damdan 50 sm yuxarı çıxarılmalıdır ki, külək vurub dəm qazını geri qaytarmasın. “İnsanlar özləri də tüstü bacasının necə quraşdırıldığını yoxlaya bilər. Yanan kibriti və ya yanan kağızı tüstü bacasına yaxınlaşdırdıqda məşəl tüstü bacasına doğru əyilməlidir. Əgər əyilmirsə, düz durursa və yaxud əks tərəfə əyilirsə, onda tüstü bacası işləmir. Belə olan halda həmin cihazdan istifadə etmək olmaz. Bunu dəfələrlə deməyimizə baxmayaraq, yenə də vətəndaşlarımız bu sadə, primitiv qaydalara əməl etmirlər. Ona görə də öz həyatlarını təhlükə altına atırlar”.\nN.Qasımovun dediyinə görə, dəm qazından zəhərlənmə hadisələrinin 99 faizi hamam otaqlarında olur: “Çünki hamam otağı mətbəxə nisbətən kiçikdir. Orada da insanlar isti suyun təsirindən rahatlanırlar, öz ayıq-sayıqlığını itirirlər”,- deyən ekspert qazı yanılı qoyub yatmağın daha dəhşətli sonluqda bitdiyini söyləyir. “Bakı küləklər şəhəridir. Külək vurub dəm qazını yataq otağına doldura bilər”.\nBəzi adamlar insanların dəm qazından zəhərlənməsinin səbəbini qazın zəhərli olmasında görür, bununla bağlı cürbəcür fikirlər söyləyirlər. Qaz metan qazıdır, karbon və hidrogendən asılıdır. Qaz insanı boğa bilər. “Yəni bizim nəfəs almağımız üçün havanın 21 faizi oksigen olmalıdır. Əgər yataq otağına metan qazı dolarsa, oksigenin faizi getdikcə aşağı düşür. Oksigenin faizi 16-ya enəndə insan huşunu itirir. 9 faizə çatdıqda artıq insan ölür”.\nO bildirib ki, qazdan çürümüş yumurta iyi gəlir: “Dəm qazının da spesifik iyi var. Bəzi mütəxəssislər deyir ki, dəm qazının iyi yoxdur. Amma var. Dəm qazının sarımsaq iyinə bənzəyən iyi və gözyaşardıcı xüsusiyyəti var. Otağa dəm qazı dolanda gözlər yaşarır. Dəm qazı karbohidratların yanmasından əmələ gəlir. Dəfələrlə eşitmişik ki, qarajda maşını işə saldıqda səs batırıcısından çıxan dəm qazı insanları zəhərləyib öldürüb. Kömürün özü də manqalda tam yanmadıqda dəm qazı əmələ gəlir. Dəm qazı karbohidratların tam yanmamasından əmələ gələn bir qazdır. İstər benzin, istər solyarka, istər oduncaq, daş kömürü olsun. Bunlar yananda yanma prosesi tam düzgün olmayanda dəm qazı yarana bilər”.\nHəmsöhbətimiz məsləhət görür ki, insan otağa dəm qazının dolduğunu hiss etdikdə qapı-pəncərəni açmalıdır: “Qaz, manqal və ya peç söndürülməlidir. Dəm qazından zəhərlənən insan o saat bilinir. Sifəti ağarır, dodaqları göyərir. Zəhərlənən adamı təmiz havaya çıxarıb yaxasını açmaq lazımdır. Hava alması asanlaşdırılmalıdır. Ayaqlarına isti su qoyula bilər. İsti içki vermək lazımdır ki, qan dövranı güclənsin və dərhal təcili tibbi yardıma zəng etmək lazımdır”.\nEkspert əhalini qazdan təhlükəsiz istifadə qaydalarına riayət etməyə çağırır: “Evə gələndə işıqları yandırmazdan əvvəl qapı-pəncərəni açıb evin havasını dəyişsinlər. Bundan sonra bir şey hiss etməsələr, işığı yandırmaq olar. Qazdan təhlükəsiz istifadə qaydalarını pozmasınlar. Rezin boru və ya digər üsullarla qaz çəkməsinlər. İldə iki dəfə mütəxəssis çağırıb qaz cihazlarını yoxlatdırsınlar”.\nDəm qazından zəhərlənənlər üçün ilk tibbi yardım zamanı təcili olaraq zərərçəkmişə oksigenin verilməsini təmin etmək lazımdır. Əgər zərərçəkmişi təmiz havaya çıxarmaq üçün şərait yoxdursa və ya oksigenlə təmin etmək mümkün deyilsə, onda “CO” markalı əleyhqazlardan istifadə etmək olar. Zərərçəkmiş özündə deyilsə, təcili yardım gələnə kimi ağız boşluğunu qusuntu kütləsindən təmizlədikdən sonra süni tənəffüs vermək lazımdır ki, huşu özünə gəlsin. Bundan sonra otağı yoxlamaq, qapı və pəncərələri açmaq, qızdırıcı cihazı söndürərək otağı tərk etmək, dəm qazının otağa daxil olmasının qarşısını almaq lazımdır.


Rus mətbuatı sirləri açdı: “Qarabağ münaqişənin “dondurulmasının” tərəfdarıyıq, müharibə olsa, İrəvana kömək edəcəyik” – Turkustan.info\n08 Avqust 2020 07:54\n“Bir daha Ermənistanla Azərbaycan arasında silahlı münaqişə baş verib. Daşın keçdiyi yer eynidir – Dağlıq Qarabağ. Ancaq indiki qarşıdurma əvvəlkilərdən fərqlənir”.\nTurkustan.info xəbər verir ki, bu fikirlər Rusiyanın pravda.ru saytında yer alıb.\nMənbə bildirir ki, “Hərbi əməliyyatlar Qarabağ sərhədləri yaxınlığında deyil, birbaşa Azərbaycan və Ermənistan sərhədində, Ermənistanın Tavuş bölgəsi ilə Azərbaycanın Tovuz rayonu arasındakı ərazidə baş verib.\nEyni zamanda, münaqişənin hər iki tərəfi təxribatda bir-birini günahlandırır. Azərbaycan sərhəd mövqelərinin artilleriya atəşinə məruz qaldığını iddia edir.\nÖz növbəsində Ermənistan deyir ki, Azərbaycan əsgərləri olan bir yük maşını sərhədi keçməyə cəhd göstərib, ancaq dayanıb, əsgərlər geri çəkilib və bir saatdan sonra Azərbaycan tərəfindən Ermənistan sərhəd məntəqəsinə atəş açılıb.\nBununla yanaşı, zərərçəkənlərin olduğu bildirilib. Azərbaycan tərəfi ölən üç əsgərinin, həmçinin Ermənistan tərəfinin texnoloji və işçi qüvvəsində itkilər olduğunu deyib. Ermənistan iki polis məmurunun aldığı xəsarətləri iddia edərək öz sıralarındakı itkilər barədə məlumatları rədd edib.\nHər iki ölkənin müdafiə nazirlikləri düşmənə qarşı “qisas zərbələri” tətbiq olunan videolar yerləşdiriblər.\nXüsusilə Azərbaycan Prezidenti İlham Əliyev “Ermənistan tərəfinin bütün cəhdləri uğursuz oldu, Azərbaycan dövlət sərhədini qorudu. Erməni əsgərləri bir santimetr belə içəri daxil ola bilmədilər” deyib.\nAzərbaycanın xarici işlər naziri Elmar Məmmədyarov vəziyyəti belə şərh edib: “Biz Azərbaycan ərazisinin 20 faizinin işğal altında olması barədə danışırıq. Sizcə, on milyon əhalisi, zəngin, inkişaf etmiş bir infrastrukturu olan silahlı ölkə öz ərazisini sonsuz müddətə işğal etməyə imkan verəcəkdir? Bu, mümkün deyil”.\nÖlən əsgərlərin cəsədlərinin gətirildiyi Tovuzda sakit bir mitinq keçirilib: “Şəhidlər ölməz, Vətən bölünməz!”.\nRəsmi İrəvana gəldikdə, Ermənistanın Baş naziri Nikol Paşinyan da rəsmi açıqlama verib: “Düşmən sərhəddə təxribatçı hərəkətlər etdi. Azərbaycanın hərbi-siyasi rəhbərliyi regional vəziyyətin gərginləşməsinə cavabdeh olacaq”.\nÜmumiyyətlə, gərginlik artır və bu yerli münaqişədə Ermənistan və Azərbaycandan daha böyük dövlətlərin iştirak edəcəyi üçün hər şans var. Məsələn, Türkiyə və Rusiya.\nFakt budur ki, Rusiya KTMT-də Ermənistanın tərəfdaşıdır. Ümumiyyətlə, Azərbaycanla kifayət qədər bərabər münasibətlərimiz var. Ancaq bu gün bu ölkənin strateji tərəfdaşı Türkiyədir.\nÜstəlik, hazırkı rəsmi Ankara Azərbaycanın Qarabağla bağlı mövqeyini tamamilə dəstəkləyir.\nBundan əlavə, Türkiyə ilə Azərbaycan arasında hərbi yardımla bağlı razılaşma mövcuddur. Xüsusi olaraq Dağlıq Qarabağdakı hər hansı bir hərbi əməliyyatla bağlı Bakı dərhal müttəfiqini xəbərdar edəcəkdir.\nVə bu razılaşmalara əsasən Türkiyə və Azərbaycan rəsmi Bakının “ərazi bütövlüyünü bərpa etmək” üçün bir neçə plan hazırlamışlar.\nVə burada mürəkkəb geosiyasi oyunlar artıq başlayır. Rusiya Suriyada fəal olduğu üçün, Liviyaya da daxil olub.\nÜstəlik, bu ərazilərdə asayişi bərpa etmək istəyən Türkiyə tərəfi daim Rusiyanın mövqeyi ilə qarşı-qarşıya qalır. Və ambisiyalarını məhdudlaşdırmağa məcbur olur.\nTürkiyə prezidenti Ərdoğan da baş verənlərə seyrçi kimi qalmaq istəmir, çünki o, “Türk millətinin yeni atası”, həm də, ümumiyyətlə, bütün türk xalqlarının hakimi və “atası” olmaq istəyir. Ənənəvi və mühafizəkar İslam dəyərlərinə söykənir. Azərbaycanlılar isə ən çox türkdürlər. Ona görə də aydındır ki, əgər Azərbaycan nəticədə Qarabağa nəzarəti ələ alsa, bu, Ərdoğanın reytinqinə əlavə ediləcəkdir.\nRusiya da KTMT-də Ermənistanla tərəfdaşdır. Bundan əlavə, Kreml Ermənistana sərhədlərini, o cümlədən hərbi texnikasını möhkəmləndirməkdə kömək edib. Eyni zamanda, ölkəmiz münaqişənin “dondurulmasının” tərəfdarıdır. Çünki Rusiyanın tamamilə cənub sərhədlərində aktiv hərbi əməliyyatlara ehtiyacı yoxdur.\nBundan əlavə, KTMT-də tərəfdaşlıq münaqişəyə müdaxiləni təmin edir. Rusiyanın özü də Ermənistanın tərəfindədir.\nAncaq mütəxəssislər rəsmi Ankaranın münaqişəyə müdaxiləsinin Rusiya ilə Türkiyə arasındakı onsuz da qeyri-bərabər münasibətləri çox pisləşdirəcəyini deyirlər. Bizim də öz strateji qaz və boru kəməri maraqlarımız var.\nMünaqişə edən tərəflərin motivlərinə gəldikdə, burada bir sıra ekspertlər iddia edirlər ki, həm Ermənistan, həm də Azərbaycan tərəfindən mövcud olan münaqişə koronavirus pandemiyası zamanı tətbiq edilən təcrid tədbirlərindən sonra “hava buraxmaq” cəhdidir.\nRusiya üçün əsas odur ki, münaqişə uzanan bir mərhələyə keçməsin və böyüməsin.\nÖlkəmiz üçün, sərhədlərinin yaxınlığında yeni bir “sülhməramlı əməliyyat” bir sıra Yaxın Şərq dövlətləri ilə beynəlxalq münasibətlərdə ciddi fəsadlar yarada bilər. Ən kədərli vəziyyət NATO ilə də baş verə bilər, çünki Türkiyə Şimali Atlantika Alyansının üzvüdür.\nDigər tərəfdən, Rusiya beynəlxalq müqavilələri poza bilməz. Bu, bizim üslubumuzda deyil. Buna görə də, münaqişənin kəskinləşməsi halında Ermənistana tam yardım göstəriləcəkdir”.\nTərcümə etdi: Babək Göyüş\nBaxış sayı: 10. 959\nPrevious Ərdoğan Ermənistanın Azərbaycana hücumunu qınadı – VİDEO\nNext Beynəlxalq Türk Akademiyasının Prezidenti bəyanat verdi


Tehranda türk dil haqları fəalı Əkbər Azad həbs edilib\nGüneyli türk fəal Əkbər Azad avqustun 9-da məhkəməyə müraciət etdiyi zaman həbs edilərək naməlum yerə aparılıb.\nİnsan hüquqları üzrə fəaliyyət göstərən HRA xəbər agentliyi bu haqda məlumat yayaraq, Azadın Tehranın Baharistan İnqilab Məhkəməsinə buraxdığı mülki vəsiqəni dəyişdirmək üçün getdiyi zaman həbs edildiyini bildirib. Məlumata görə, milli fəal məhkəmənin İcra bölməsinə müraciəti müstəntiq tərəfindən rədd edildikdən sonra həbs edilib.\nƏkbər Azad digər türk dil haqları fəalları, o cümlədən Əlirza Fərşi, Behnam Şeyxi və Həmin Mənafi Nadarlı ilə birgə 2014-cü il Beynəlxalq Ana Dili günü münasibətilə təşkil olunan bir mərasimdə iştirak etdiyi zaman həbs edilərək, "ölkənin təhlükəsizliyini pozmaq məqsədi ilə qeyri-qanuni qrup formalaşmasında iştirak etmək" ittihamı ilə ilkin məhkəmədə 10 il həbs və 2 il İlam vilayətinin Dərrəşəhr şəhərində sürgün cəzasına məhkum edilmişdi. Daha sonra Apellyasiya Məhkəməsi hökmü 2 il həbs və 2 il sürgün cəzasına endirmişdi.\nƏkbər Azad Ana Dili günü münasibətilə təşkil olunan mərasimdə həbs edildikən sonra təxminən 2 ay müddətində Evin Həbsxanasının təcridxanasında sorğu-suala çəkilib, 150 milyon tümən mülki zəmanət qarşılığında müvəqqəti olaraq sərbəst buraxılmışdı.\nİranlı ərəb fəal Yusif Əzizi Bənitorof Azadın saxlanılması ilə əlaqədar öz şəxsi İnstagram səhifəsində onun "bir övladının MS xəstəsi olduğunu və əlil arabası ilə hərəkət etdiyini, atasının qayğısına və köməyinə ehtiyacı olduğunu" qeyd edib.


Tu-22M3 hadisəsi Rusiya hava qüvvələrinin üç zabitini öldürdü\nBy A55 | on Mart 24, 2021 | 0 Comment | Rusiya | Xəbərlər Print This Post\n23 Mart 2021-ci ildə, ciddi bir Tu-22M3 hadisəsində, üç Rus zabiti Rusiyanın Kaluga bölgəsindəki Şaykovka hərbi hava limanında öldü. Digər zabit ağır yaralanıb. Hadisə, Tu-22M3 bombardmançı təyyarəsinin qalxmasına hazırlıq zamanı katapult sisteminin anormal işləməsi səbəbindən baş verib.\nTəyyarədə donanma komandirinin müavininin polkovnik Aleksandr Skvortsov, 52-ci Bombardmançı Aviasiya Alayının komandiri polkovnik Vadim Beloslyudtsev, uçuş naviqatoru Denis Sultanov və təlimatçı polkovnik Aleksandr Podtsoblyayev olduğu məlumdur.\nTu-22M3 ilə qeyri-adi bir hadisə\nTu-95MS və Tu-22M3 bombardmançıları ilə silahlanmış 52-ci Bombardmançı Aviasiya Alayının (hərbi hissə 33310) Şaykovka hava limanında yerləşdiyi bilinir. NTV kanalının verdiyi məlumata görə, dörd zabitdən hansının sağ qaldığı bildirilməyib, lakin hadisə nəticəsində 43-cü Döyüş və Uçuş Təlim Mərkəzinin alay komandiri polkovnik Vadim Beloslyudtsevin öldüyü düşünülür.\nİnformNapalm-ın könüllüləri, 2020-ci ilin payızında NTV televiziyasında bombardmançı aviasiya alayının komandiri polkovnik Vadim Beloslyudtsev ilə arxivləşdirilmiş bir reportaj tapdılar. Bu müsahibədə Vadim Beloslyudtsev, Tu-22M3-ün son bir neçə onillikdə demək olar ki, bütün münaqişələrdə fəal olan bir hərbi qulluqçu olduğunu vurğulayır.\nNTV müsahibəsində bu bombardmançı aviasiya alayın 1990-cı illərdə Çeçenistanda müharibədə iştirak etdiyi və 2008-ci ilin avqustunda Gürcüstana qarşı müharibədə iştirak etdiyi bildirilir. Bu alayın pilotları da Suriyaya qarşı hava hücumlarında iştirak etmişlər.\nTu-22m3 ekipaj məlumatları\n2015-ci ildə İnformNapalm-ın könüllüləri rus təbliğat videolarını araşdıraraq OSINT tədqiqatı apardılar. Daha sonra Suriyada mülki insanları bombalayan Tu-22M3 pilotları haqqında məlumat yayımlandı. 2016-cı ildə InformNapalm könüllüləri Suriyadakı Rusiya Hərbi Hava Qüvvələrinin 116 pilotu və naviqatoru haqqında məlumat yayımladılar. Minlərlə dinc sakini dəfələrlə bombaladılar və öldürdülər. Ehtimal olunur ki, Rusiya ilə Ukrayna arasında müharibə olarsa, bu rus zabitləri Ukrayna qoşunlarına və mülki şəxslərə hava zərbələri endirəcəklər.\n2016-cı ildə heyət üzvləri haqqında məlumatların yayılması Rusiya mətbuatında isteriyaya səbəb oldu və bunu “məxfi məlumatların sızması” adlandırdı. Rusiya Xarici İşlər Nazirliyi, InformNapalm-ın veb serverlərini yerləşdirən ölkələri veb saytı diplomatik kanallarla bağlamağa inandırmağa çalışdı. Lakin bu cəhdlər uğursuz oldu.\nUkrayna yaxınlığında Tu-22M3 təlimləri\n14 Noyabr 2019-cu il tarixində Ukrayna Donanması komandiri Admiral İgor Voronçenko, Rusiyanın Tu-22M3 strateji bombardmançı təyyarələrinin Ukraynaya bir hücumu simulyasiya etdiyini bildirdi. Hadisə, 10 iyul 2019-cu il tarixində, Odesa şəhərindən 60 km məsafədə baş verib. Sonra Bosfor boğazına uçdular. Hadisə Qara dənizdə dəniz təhlükəsizliyi üzrə üçüncü beynəlxalq konfrans zamanı meydana gəldi.\nTags: Hərbi hava limanıRus zabitiRusiyaŞaykovka hava limanıStrateji bombardmançıTu-22M3 hadisəsi\nRSSSubscribe 14617 Followers


Azərbaycan çempionları bilinib - Olimpiya Idman NövləriOlimpiya Idman Növləri\nAzərbaycan çempionları bilinib\n13 may 2017 / 16:04 Baxış sayı: 362\nGənclər və İdman Nazirliyi və Velosiped idmanı federasiyasının birgə təşkilatçılığı ilə Xızıda şosse növü üzrə Azərbaycan çempionatı keçirilib. Allsport.az saytı xəbər verir ki, yarışda elit kateqoriyası üzrə yeni ölkə çempionları müəyyənləşib.\nGözlənildiyi kimi, medalları ölkəmizin “Synergy Baku” kontinental komandasının heyətində çıxış edən velosipedçilər qazanıb. 30 km məsafəyə fərdi ötüşmədə elit yığma komandamzın üzvü, apreldə təşkil olunmuş Mərakeş Turunun 7-ci mərhələsinin qalibi Elçin Əsədov 40 dəqiqə, 50 saniyə göstərici ilə ardıcıl 5-ci dəfə Azərbaycan çempionu olub. U-23 yığmamızın üzvləri Elgün Əlizadə və Samir Cəbrayılov qalibdən müvafiq olaraq 2 dəqiqə, 15 saniyə və 2 dəqiqə, 39 saniyə geri qalmaqla 2-3-cü yerləri tutublar.\n112 km məsafəyə qrup ötüşməsində isə elit yığma komandamzın velosipedçisi, “Tour d’Azerbaidjan-2017” veloturunun lider və ən yaxşı dağ velosipedçisi köynəyini qazanmış Kiril Pozdnyakov ən yüksək nəticə göstərib – 3 saat, 2 dəqiqə, 35 saniyə. Fərdi ötüşmədə 2-ci olan Elgün Əlizadə bu növdə də gümüş qazanıb – 3 saat, 4 dəqiqə, 29 saniyə. 2-ci yerin sahibinə cəmi 1 saniyə uduzan U-23 yığmamızın digər üzvü Musa Mikayılzadə isə 3-cülüklə kifayətlənib.\nDünya çempionatında daha 12 qalib\n06 İyun 2018 18:36\nÖlkə başçısı Beynəlxalq Velosipedçilər İttifaqının prezidentini qəbul edib\n06 İyun 2018 14:25\n05 İyun 2018 21:04\nBMX növü üzrə dünya çempionatının açılışı olub\n05 İyun 2018 18:57\n04 İyun 2018 22:07\nDünya çempionatına dəstək yarışı başa çatıb\n02 İyun 2018 16:35\nTəhsil nazirliyi və AzVİF arasında tərəfdaşlıq\n02 İyun 2018 14:37


Kulis.az-ın təsis etdiyi ədəbiyyat mükafatları təqdim olundu - FOTO\nBu gün “APA Group”da Kulis.az -ın təsis etdiyi “İlin yazıçısı”, “İlin şairi” və “İlin tənqidçisi” nominasiyaları üzrə mükafatlandırma mərasimi keçirilib.\nAPA-nın xəbərinə görə, Kulis.az -ın baş redaktoru, yazıçı Şərif Ağayar bildirib ki, qaliblər saytın əməkdaşlarından ibarət münsiflər heyəti tərəfindən seçilib.\n“Növbəti illərdə də bu mükafatları təqdim etmək niyyətindəyik. İstərdik ki, bu ənənə halını alsın”, - deyə Ş. Ağayar qeyd edib.\nLent.az -ın baş direktoru Qabil Abbasoğlu deyib ki, Kulis.az -ın təsis etdiyi mükafatlar Azərbaycan ədəbiyyatına verilən qiymətdir: “İnternet media kimi yaranan Kulis zaman keçdikcə Azərbaycan ədəbiyyatına güzgü tutdu”.\n“Qız və maneken” povest və hekayələr kitabına və Kulis.az -da yayımlanan yeni hekayələrinə görə “İlin yazıçısı” mükafatına Səfər Alışarlı, Kulis.az -da yayımlanan və geniş marağa səbəb olan şeirlərinə görə “İlin şairi” mükafatına Həmid Herisçi və yeni ədəbiyyat nümunələrindən, xüsusən gənclərin yaradıcılığından mütəmadi yazdığı səmərəli tənqidi yazılarına və bu il çap olunan “Düşüncə zamanı - ədəbi tənqid diskurs kimi” və “Ədəbiyyat qəzeti”ndə təşkil olunan ədəbi müzakirələrin toplandığı “Müstəqilliyin ədəbiyyatı müzakirə diskursunda” kitablarına görə “İlin tənqidçisi” mükafatına isə Elnarə Akimova layiq görülüb.


Yaxşı əhval-ruhiyyə pəhrizi - Məlumat - 2022\nYaxşı əhval-ruhiyyə pəhrizi, daddan daha çox kimya məsələsi, dad qönçələri əhval-ruhiyyə və rifah baxımından da həlledici rol oynayır. Psixikanı yaxşılaşdıran bir pəhrizdə qidalar təmin edilir enerji verir, yorğunluq və yuxu ilə mübarizə aparırlar və bu bir üstünlük verir. Daha yaxşı hiss etmək və günü sevinclə keçirmək üçün nə lazımdır.\nYaxşı əhval pəhriz: qidalar\nŞəxsi zövqlərin xaricində fizioloji səviyyədə vacib olduğu üçün yaxşı əhval-ruhiyyə pəhrizinə daxil edilməsi yaxşı olan bəzi qidalar var. Bizi dünya ilə barışıqda, möhkəm və möhkəm saxlayan prosesləri başlatırlar və ya inkişaf etdirirlər. Süd və qatıqsəhər yeməyində kalsiumla zəngin olmağa başlamaq üçün əhəmiyyətli bir töhfə verərlər.\nThe badam fiziki və zehni yorğunluqla mübarizə aparan maqneziumla zəngin olduqları üçün bütün qurudulmuş meyvələr arasında ən yaxşısıdır. Yumurtaları unutmayaq, bəzən xidmət edirlər D vitamini, E vitamini, sink və Omega 3 ilə zəngindir, həmçinin makaron və risvə ya xüsusi pəhrizə baxmayaraq enerji mənbəyi olduqları üçün yaxşı əhval pəhrizinin əsasını təşkil edirlər. Ayrıca, əhval-ruhiyyəmizi tənzimləyən serotoninin öncüsü olan triptofanı da ehtiva edirlər.\nHətta banan serotonini tənzimləyirlər və eyni zamanda kalium və maqneziumla zəngindir, qızıl balıq isə əhval dəyişikliklərini tənzimləmək üçün faydalı olan Omega 3 və D vitamininin yüksək olması üçün tövsiyə olunur.\nYaxşı əhval-ruhiyyə pəhrizinə riayət edənlər odaklana bilər toyuq əti əhval və yorğunluğu və şəhər əfsanəsi deyil, klassik antidepresan qidası olan tünd şokoladdan fərqli olaraq. L 'yulaf bizi ağırlaşdırmadan enerji ilə doldurmaq əla bir qidadır, xüsusilə qışda mərciməklər də qidalandırıcı və dəmir, kalium və fosforla zəngin olduqları üçün yaxşı əhval-ruhiyyə gətirir.\nYaxşı əhval pəhriz: reseptlər\nYayın gəlişi ilə burada etmək istəyənlər üçün uyğun bir resept var xoş yumorun pəhrizinə hörmət edən enerji ilə doludur və çox "sote" deyil. A toyuq və nar salatı asan və dadlı bir yeməkdir. 4 nəfər üçün limon, sirkə və duzla birlikdə 400 qram toyuq göğsünə, 150 nara, 20 qram qoz ləpəsinə, bir kilo kərəvizə və çeşnilik olaraq yağış yağına ehtiyacınız var.\nBunu izləmək çox asandır yaxşı əhval-ruhiyyə pəhrizi: toyuq döşünü qaynadıb soyumağa qoyun, zolaqlara ayırın, sonra narı qabıqlayın, kərəvizini kəsin və qozu parçalayın. Hər şey birləşdirildikdən sonra yağ, limon, duz və istiotla hazırlanmış vinaigrette ilə mövsüm keçiririk.\nYaxşı əhval pəhriz: məsləhətlər\nYaxşı əhval-ruhiyyənin pəhrizini izləmək və ardıcıl nəticələr əldə etmək üçün düzgün yeməklərin bişirilməsi və yeyilməsi kifayət deyil, köməkçi görünə bilən və bunun əvəzinə bir sıra göstəricilərə riayət etmək lazımdır. Əvvəlcə maddələrə qərar verdim, çox böyük yeməklər hazırlamırıq və kökəlməmək üçün deyil, yaxşı həzm etmək üçün onu işlənmiş qidalar və ya yağlı çeşnilərlə əlaqələndirməkdən çəkinirik. Mədə üzərindəki yük, şübhəsiz ki, bizi yaxşı bir ruh halına gətirmir.\nMümkün olduqda vacibdir, günəşdə və işıqda qal, serotonində azalmanın qarşısını almaq üçün. Düzgün yeməkdən əlavə, yeməlisiniz mütəmadi olaraq idman edin, həm buxarı buraxmaq, həm də əhval-ruhiyyəni və iştahanı yaxşılaşdırmaq üçün, amma bunu bir öhdəlik kimi qəbul etməyək və bəyəndiyimiz bir fəaliyyət seçək.\nYaxşı əhval pəhriz: kitablar\nÖzümüzü qətiyyətlə hiss etmiriksə, iradə və kitabdan təkliflər götürə bilərik "Yaxşı əhval-ruhiyyə üçün yeməklər”Bu bizə qidaları və reseptləri göstərir yorğunluq, narahatlıq, susuzluq, yuxu pozğunluqları ilə mübarizə aparmaq. İnanın ya da inanmayın, duyğularımız diyetimizdən də asılıdır, vacibdir masada monotonluqdan çəkinin və yeməkləri xoş bir şəkildə düzəldin. Dadı qönçələrindən əlavə, göz də öz hissəsini istəyir.\nOruc qarışıq pəhriz\nSuper metabolizma pəhrizi\nVideo: Sura u0026 Ayaz Babayev - Yaxşı ki varsan Hər Şey Daxil (Iyun 2022).\nSizə maraq göstərən bir mövzuda çox miqdarda məlumat olan bir veb sayt var.\nCopyright 2022 \_ Yaxşı əhval-ruhiyyə pəhrizi...